CELEX: 32015R1906
Language: lv
Date: 2015-10-22 00:00:00
Title: Komisijas Regula (ES) 2015/1906 (2015. gada 22. oktobris), ar ko groza Regulu (EK) Nr. 282/2008 par pārstrādātiem plastmasas materiāliem un izstrādājumiem, kas paredzēti saskarei ar pārtiku (Dokuments attiecas uz EEZ)

23.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 278/11
            
         KOMISIJAS REGULA (ES) 2015/1906
   (2015. gada 22. oktobris),
   ar ko groza Regulu (EK) Nr. 282/2008 par pārstrādātiem plastmasas materiāliem un izstrādājumiem, kas paredzēti saskarei ar pārtiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1), un jo īpaši tās 5. panta 1. punkta n) apakšpunktu,
   tā kā:
   
               (1)
            
            
               Komisijas Regulas (EK) Nr. 282/2008 (2) 20. apsvērumā noteikts, ka lēmumi, vai atļaut plastmasas pārstrādes procesus, būtu jāpieņem saskaņā ar regulatīvo procedūru, kas aprakstīta Regulas (EK) Nr. 1935/2004 23. panta 2. punktā.
            
         
               (2)
            
            
               Regulas (EK) Nr. 282/2008 6. panta, kas attiecas uz šādiem lēmumiem, 1. punktā ir atsauce uz Regulas (EK) Nr. 1935/2004 11. panta 3. punktu.
            
         
               (3)
            
            
               Kad tika pieņemta Regula (EK) Nr. 282/2008, gan Regulas (EK) Nr. 1935/2004 11. panta 3. punktā, gan 23. panta 2. punktā bija atsauce uz regulatīvo procedūru, kas noteikta Padomes Lēmuma 1999/468/EK (3) 5. pantā.
            
         
               (4)
            
            
               Ar Eiropas Parlamenta un Padomes Regulu (EK) Nr. 596/2009 (4) ir grozīts Regulas (EK) Nr. 1935/2004 11. panta 3. punkts, lai ieviestu regulatīvo kontroles procedūru, kas noteikta Lēmuma 1999/468/EK 5.a pantā, atsaucoties uz jauniekļauto Regulas (EK) Nr. 1935/2004 23. panta 4. punktu.
            
         
               (5)
            
            
               Ņemot vērā to, ka plastmasas pārstrādes procesa atļaušana ir individuāls pasākums, kas paredzēts, lai īstenotu Regulas (EK) Nr. 1935/2004 5. panta 1. punkta n) apakšpunktu, un ka precīzi kritēriji, kas reglamentē atļauju, ir izklāstīti Regulas (EK) Nr. 282/2008 4. pantā, būtu jāpiemēro Regulas (EK) Nr. 1935/2004 23. panta 2. punktā minētā regulatīvā procedūra. Taču regulatīvā procedūra vairs nepastāv, jo Lēmums 1999/468/EK ir aizstāts ar Eiropas Parlamenta un Padomes Regulu (ES) Nr. 182/2011 (5). Saskaņā ar Regulu (ES) Nr. 182/2011 pārbaudes procedūra ir plastmasas pārstrādes procesiem piemērota atļaujas piešķiršanas procedūra.
            
         
               (6)
            
            
               Regulā (EK) Nr. 282/2008 būtu jāpielāgo atsauce uz pieņemšanas procedūru.
            
         
               (7)
            
            
               Tādēļ attiecīgi būtu jāgroza Regula (EK) Nr. 282/2008.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 282/2008 6. panta 1. punktu aizstāj ar šādu:
   
      “1.   Komisija pieņem lēmumu par to, vai pieteikuma iesniedzējam izsniegt vai atteikt pārstrādes procesa atļauju.
      Piemēro Eiropas Parlamenta un Padomes Regulas (ES) Nr. 182/2011 (6) 5. pantu.
      Komisijai palīdz Augu, dzīvnieku, pārtikas aprites un dzīvnieku barības pastāvīgā komiteja, kas izveidota saskaņā ar Eiropas Parlamenta un Padomes Regulas (EK) Nr. 178/2002 (7) 58. panta 1. punktu. Minētā komiteja ir komiteja Regulas (ES) Nr. 182/2011 nozīmē.
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 338, 13.11.2004., 4. lpp.
   
   
      (2)  Komisijas 2008. gada 27. marta Regula (EK) Nr. 282/2008 par pārstrādātiem plastmasas materiāliem un izstrādājumiem, kas paredzēti saskarei ar pārtiku, un ar ko groza Regulu (EK) Nr. 2023/2006 (OV L 86, 28.3.2008., 9. lpp.).
   
      (3)  Padomes 1999. gada 28. jūnija Lēmums 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (OV L 184, 17.7.1999., 23. lpp.).
   
      (4)  Eiropas Parlamenta un Padomes 2009. gada 18. jūnija Regula (EK) Nr. 596/2009, ar ko atsevišķus tiesību aktus, kuriem piemēro Līguma 251. pantā minēto procedūru, pielāgo Padomes Lēmumam 1999/468/EK attiecībā uz regulatīvo kontroles procedūru. Pielāgošana regulatīvajai kontroles procedūrai – Ceturtā daļa (OV L 188, 18.7.2009., 14. lpp.).
   
      (5)  Eiropas Parlamenta un Padomes 2011. gada 16. februāra Regula (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).